Dipuo Peters

Elizabeth Dipuo Peters (Amụrụ na 13 Mee 1960 na Kimberley, Northern Cape) bụ Minista nke Transport nke Republic of South Africa site n'ụbọchị 10 Julaị 2013 ruo ụbọchị 30 Machị 2017, na nchịkwa Zuma, na onye bụbu Minista nke Energy site n'afọ 2009 ruo afọ 2013 ebe ọ jere ozi dị ka onye nọchiri Manne Dipico dị ka onye isi ala nke abụọ nke Northern Cape Province, 22 Eprel 2004 ruo ụbọchị 10 Mee 2009. Onye otu African National Congress (ANC), ọ na-eje ozi na Women's League National Executive Committee. Dipuo Peters gbara arụkwaghịm dị ka onye otu ndị omeiwu maka African National Congress n'ọnwa Eprel 2017.

Peters gara ụlọ akwụkwọ na Tidimalo Junior Secondary na Tshireleco Senior Secondary na Kimberley. Afọ ole na ole mgbe ọ gụsịrị akwụkwọ, ọ debanyere aha maka nzere Bachelor of Arts na Social Work na Mahadum nke North (1987). O mechara gụọ akwụkwọ maka asambodo na mmepe na iwu ọha na eze na Mahadum nke Western Cape (1996); asambodo na Executive Management na Mahadim nke Cape Town Graduate School of Business (2002); na asambodo na International Policy Management, site na Havana, Cuba (2002).

Dipuo Peters sonyeere Young Christian Students, ebe ọrụ ndọrọ ndọrọ ọchịchị ya malitere. O sonyere na Youth Formations na ụka na obodo. 
Ọ bụ osote onye isi oche nke Women's Forum na AZASO nke mechara bụrụ SASCO na Mahadum nke North. 
Na Kimberley ọ bụ onye otu Galeshewe Youth Congress, onye mmekọ nke United Democratic Front (UDF). Ọ rụrụ ọrụ dị ka onye na-ahazi mpaghara afọ ofufo maka South African Domestic Worker's Union, na-anakọta, na-ahazikwa, na-akụziri ma na-adụ ndị ọrụ ụlọ ọdụ na Northern Cape (1987).

 Ebenside 

Òtù:Mmadụ ndi di ndụ
Òtù:1960 births